Asalkan Dia Bahagia

**Asalkan Dia Bahagia** merupakan sebuah drama Melayu slot Akasia TV3 yang diadaptasikan daripada novel tajuk sama karya Jamal Khan. Drama ini dibintangi oleh Ayda Jebat dan Shukri Yahaya, dan mula bersiaran pada 8 Mac 2019 dan berakhir pada 16 April 2019 di slot Akasia TV3.

## Sinopsis

Mengisahkan seorang gadis yang bernama Adira Imani (Ayda) yang menjadi rebutan abang angkatnya sendiri. Adira tahu selama ini bahawa dia adalah anak angkat kepada Puan Zarina dan Tuan Bakhtiar. Hubungan Adira dan anak lelaki mereka, Ikmal Reza (Idris Khan) juga sangat rapat. Menginjak dewasa, Ikmal tinggal di luar negara setelah tamat belajar lalu bekerja di sana. Ikmal merasakan tidak selesa jika dia pulang kerana Adira bukan mahramnya tetapi sebaliknya ada sesuatu yang cuba disembunyikan Ikmal.

Tidak mahu Ikmal berterusan membawa diri di luar negara kerana Adira, Puan Zarina bercadang mahu mengahwinkan Adira. Adira yang terdengar perbualan ibu angkatnya itu merasakan sedikit terkilan dan seperti mahu menghalaunya secara halus. Sudah terlalu banyak budi yang diberikan Puan Zarina kepada Adira. Kerana kasihnya Adira pada ibu angkatnya itu,  dia menerima untuk dijodohkan dengan Haris Aryan (Shukri Yahaya), anak teman baik keluarga angkatnya iaitu Datin Maria dan Dato Hijaz.

Haris juga merupakan teman baik Ikmal. Apabila mengetahui Haris bakal berkahwin dengan Adira, Ikmal terus pulang ke Malaysia dan meminta Adira untuk menolak lamaran tersebut. Ikmal berang kerana selama ini, dia sebenarnya mencintai Adira dan perasaan itu disembunyikan. Tetapi malangnya, perkahwinan Adira dan Haris tetap berlangsung. Perkahwinan mereka diuji dengan lebih-lebih lagi masing-masing tidak pernah meluahkan rasa cinta.

Timbul rasa curiga, lebih-lebih lagi Haris membuat pengakuan dia sudah berkahwin sebelum ini. Pengakuan tersebut sering mengganggu Adira. Masing-masing merasa curiga, mungkin adanya orang ketiga dalam perhubungan mereka. Bagi Haris, orang ketiga itu adalah Ikmal dan bagi Adira, Afida adalah isteri pertama Haris. Adira sering meluahkan perasaan sedihnya kepada Ikmal. Tanpa pengetahuan Adira, Ikmal adalah racun yang merosakkan dalam senyap.

Di belakang Adira, Ikmal sentiasa mencari peluang untuk merebut Adira dan apabila Adira sering mengadu pada Ikmal, Haris tahu Ikmal akan menggunakan peluang itu untuk merampas Adira daripadanya.  Tanpa sedar,  kedua mereka sebenarnya sudah saling jatuh cinta tetapi tidak diluahkan kerana ego.

## Pelakon

* Ayda Jebat sebagai Adira Imani
* Shukri Yahaya sebagai Haris Aryan
* Idris Khan sebagai Ikmal Reza
* Nadiyah Shahab sebagai Afida
* Safura Ya'cob sebagai Puan Zarina
* Esma Dainal sebagai Dato Hijaz
* Marisa Yasmin sebagai Datin Maria
* Rahhim Omar sebagai Tuan Bakhtiar
* Fatin Afeefa sebagai Anna
* Pokmudo Seri sebagai Tan Sri Jamil
* Kay Maria sebagai Puan Sri Aminah
* Syazuwan Hassan sebagai Azrin
* Fiqa Zamri sebagai Naura
* Rostan Man sebagai Haji Derus
* Sheila Mambo sebagai Hajjah Kalsom
* Datin Fadilah Mansor sebagai Zainab
* Bella Dowanna sebagai Nina

## Lagu Tema

* Mana Ada Hati (Yang Ingin Trus Disakiti) (Penyanyi: Ayda Jebat; Komposer & Penulis Lirik: Ayda Jebat & Irwan Simanjuntak)
* Peneman (Penyanyi: Hazama; Komposer & Penulis Lirik: Tam Spider)
* Mencintaimu (Penyanyi: Aepul Roza; Komposer & Penulis Lirik: Amy Tirmizi)
* Teratas (Penyanyi: Oceanlights)
* Ini Cinta (Penyanyi: Oceanlights)
* Rampas (Penyanyi: Akim & The Majistret)
* Puas (Penyanyi: Amir Masdi)
* Dia (Penyanyi: Aepul Roza)

## Trivia

* Drama ini merupakan drama keempat slot Akasia TV3 untuk dibintangi Ayda Jebat. (Pertama: Rindu Awak 200% lakonan Zul Ariffin dan Ayda Jebat; Kedua: Ku Kirim Cinta lakonan Ayda Jebat dan Redza Rosli; Ketiga: Cinta Bukan Kristal lakonan Ayda Jebat, Sharnaaz Ahmad dan Nina Iskandar)
* Drama ini merupakan drama pertama Zamriez Golden Pictures untuk membintangi seorang XENION, Ayda Jebat.
* Drama ini merupakan drama adaptasi novel yang kelima untuk membintangi Ayda Jebat. (Pertama: Rindu Awak 200%; Kedua: M.A.I.D.; Ketiga: #AssalamualaikumCinta; Keempat: Awak Sangat Nakal)
* Drama ini menggunakan versi demo lagu Dia nyanyian Aepul Roza.
* Drama ini menggunakan lagu-lagu Ayda Jebat, iaitu Pencuri Hati, Nakal Nakal Nakal dan Temberang.